Tyne Bridge

Tyne Bridge on Tyne-joen ylittävä, Newcastle upon Tynen ja Gatesheadin kaupungit yhdistävä teräksinen kaarisilta koillisessa Englannissa. Sen suunnitteli insinööritoimisto Mott, Hay & Anderson ja rakennutti Dorman Long & Co. Sillan rakennustyöt käynnistettiin vuoden 1925 heinäkuussa ja kuningas Yrjö V:n johtama virallinen avajaistilaisuus pidettiin 10. lokakuuta vuonna 1928. Sillan pisin jänneväli on 161,8 metriä. Kokonaispituudeltaan silta on 398 metriä pitkä ja sen leveys on 17 metriä. Tynen silta muistuttaa rakenteeltaan Sydneyn sataman siltaa, jonka rakentaminen oli aloitettu muutama kuukausi ennen Tynen sillan rakentamista. Lähteet Aiheesta muualla Kuvia tai muita tiedostoja aiheesta Tyne Bridge Wikimedia Commonsissa